CELEX: 32020D0669
Language: el
Date: 2020-05-18 00:00:00
Title: Εκτελεστική απόφαση (ΕΕ) 2020/669 της Επιτροπής της 18ης Μαΐου 2020 για την τροποποίηση της εκτελεστικής απόφασης 2013/801/ΕΕ όσον αφορά την ανάθεση της υλοποίησης του Ταμείου Καινοτομίας στον Εκτελεστικό Οργανισμό Καινοτομίας και Δικτύων

19.5.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 156/20
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2020/669 ΤΗΣ ΕΠΙΤΡΟΠΗΣ
         της 18ης Μαΐου 2020
         για την τροποποίηση της εκτελεστικής απόφασης 2013/801/ΕΕ όσον αφορά την ανάθεση της υλοποίησης του Ταμείου Καινοτομίας στον Εκτελεστικό Οργανισμό Καινοτομίας και Δικτύων
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΚ) αριθ. 58/2003 του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων (1), και ιδίως το άρθρο 3 παράγραφος 3,
         Εκτιμώντας τα ακόλουθα:
         
                     (1)
                  
                  
                     Με την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου (2) δημιουργείται το Ταμείο Καινοτομίας για τη στήριξη της καινοτομίας στον τομέα των τεχνολογιών και διαδικασιών χαμηλών εκπομπών διοξειδίου του άνθρακα και την ενθάρρυνση της κατασκευής/δημιουργίας και λειτουργίας έργων που αποσκοπούν στην περιβαλλοντικά ασφαλή δέσμευση και γεωλογική αποθήκευση CO2, καθώς και σε καινοτόμες τεχνολογίες ενέργειας από ανανεώσιμες πηγές και αποθήκευσης ενέργειας.
                  
               
                     (2)
                  
                  
                     Σύμφωνα με το άρθρο 16 παράγραφος 1 του κατ’ εξουσιοδότηση κανονισμού (ΕΕ) 2019/856 της Επιτροπής (3), το Ταμείο Καινοτομίας υλοποιείται υπό άμεση διαχείριση ή υπό έμμεση διαχείριση. Το άρθρο 17 του εν λόγω κανονισμού ορίζει ότι η Επιτροπή μπορεί να αποφασίσει να ορίσει εκτελεστικό φορέα για την εκτέλεση ορισμένων καθηκόντων υλοποίησης και, στην περίπτωση της άμεσης διαχείρισης, τα καθήκοντα αυτά πρέπει να ανατεθούν σε έναν εκτελεστικό οργανισμό.
                  
               
                     (3)
                  
                  
                     Με την εκτελεστική απόφαση 2013/801/ΕΕ της Επιτροπής (4) ιδρύεται ο Εκτελεστικός Οργανισμός Καινοτομίας και Δικτύων («ο Οργανισμός») και του ανατίθεται η διαχείριση ορισμένων τμημάτων των προγραμμάτων της Ένωσης, συμπεριλαμβανομένου του μηχανισμού «Συνδέοντας την Ευρώπη» και του προγράμματος «Ορίζοντας 2020» στον τομέα της ενέργειας.
                  
               
                     (4)
                  
                  
                     Η ανάλυση κόστους-οφέλους που διενεργήθηκε σύμφωνα με το άρθρο 3 του κανονισμού (ΕΚ) αριθ. 58/2003 κατέδειξε ότι η ανάθεση της διαχείρισης τμημάτων του Ταμείου Καινοτομίας στον Οργανισμό θα συμβάλει στην αποτελεσματικότερη επίτευξη των στόχων του Ταμείου Καινοτομίας. Η ανάθεση της υλοποίησης τμημάτων του Ταμείου Καινοτομίας στον Οργανισμό θα οδηγήσει σε εξοικονόμηση κόστους περίπου 30,5 εκατ. EUR κατά την περίοδο 2020-2030, σε σύγκριση με το κόστος εσωτερικής διαχείρισης, θα βελτιώσει την αποτελεσματικότητα και την ευελιξία όσον αφορά τη διαχείριση του Ταμείου Καινοτομίας, θα αποφέρει σημαντικές συνέργειες μεταξύ του Ταμείου Καινοτομίας και άλλων προγραμμάτων της Ένωσης που διαχειρίζεται ο Οργανισμός και θα ενισχύσει την εγγύτητα με τους δικαιούχους και την προβολή της ενωσιακής χρηματοδότησης.
                  
               
                     (5)
                  
                  
                     Ως εκ τούτου, είναι σκόπιμο να ανατεθούν στον Οργανισμό η διαχείριση και η υλοποίηση τμημάτων του Ταμείου Καινοτομίας.
                  
               
                     (6)
                  
                  
                     Συνεπώς, η εκτελεστική απόφαση 2013/801/ΕΕ θα πρέπει να τροποποιηθεί αναλόγως.
                  
               
                     (7)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής των εκτελεστικών οργανισμών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τροποποίηση της εκτελεστικής απόφασης 2013/801/ΕΕ
            Το άρθρο 3 παράγραφος 1 της εκτελεστικής απόφασης 2013/801/ΕΕ αντικαθίσταται από το ακόλουθο κείμενο:
            
               
                  «1.   Ο Οργανισμός είναι υπεύθυνος για την υλοποίηση τμημάτων των ακόλουθων προγραμμάτων της Ένωσης:
                  
                              α)
                           
                           
                              Μηχανισμός “Συνδέοντας την Ευρώπη”·
                           
                        
                              β)
                           
                           
                              Μέρος ΙΙΙ Κοινωνικές προκλήσεις του ειδικού προγράμματος “Ορίζοντας 2020”·
                           
                        
                              γ)
                           
                           
                              Ταμείο Καινοτομίας που ιδρύθηκε δυνάμει του άρθρου 10α παράγραφος 8 της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου (*1).
                           
                        
            
         
         
            Άρθρο 2
            Έναρξη ισχύος
            Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 18 Μαΐου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 11 της 16.1.2003, σ. 1.
         
            (2)  Οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (ΕΕ L 275 της 25.10.2003, σ. 32).
         
            (3)  Κατ’ εξουσιοδότηση κανονισμός (ΕΕ) 2019/856 της Επιτροπής, της 26ης Φεβρουαρίου 2019, για τη συμπλήρωση της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου όσον αφορά τη λειτουργία του Ταμείου Καινοτομίας (ΕΕ L 140 της 28.5.2019, σ. 6).
         
            (4)  Εκτελεστική απόφαση 2013/801/ΕΕ της Επιτροπής, της 23ης Δεκεμβρίου 2013, για την ίδρυση του Εκτελεστικού Οργανισμού Καινοτομίας και Δικτύων και για την κατάργηση της απόφασης 2007/60/ΕΚ όπως τροποποιήθηκε με την απόφαση 2008/593/ΕΚ (ΕΕ L 352 της 24.12.2013, σ. 65).